ai4bharat/Pralekha huggingface dataset:
نائب صدر جمہوریہ ہند کا سکریٹریٹ
بھارت کبھی بھی جارح ملک نہیں رہا ،اوراس نے ہمیشہ امن کی ترغیب دی ہے
بھارت کے لئے وقت آگیاہے کہ وہ اپنے تابناک ماضی کو پھرسے زندہ کرے اورمطلع عالم پراپنی موجودہ درج کرائے :نائب صدرجمہوریہ ہند نے ‘‘ بھارت کے بحری ہمسائیگی :وزیراعظم نریندرمودی کی حکمت عملی ، اقدامات ’’ نام کی کتاب کا اجرأ کیا
نئی دہلی ،18جنوری :نائب صدرجمہوریہ ہند ، جناب ایم وینکیانائیڈونے کہاہے کہ بھارت کبھی بھی جارح ملک نہیں رہا، اورنہ کبھی اس نے دوسرے ملک پرحملہ کیا۔ وشوگورو یا استاد عالم کہلائے جانے کے باوجود بھارت نے ہمیشہ ‘‘ سروے جناسکھینوبھاونتو’’ کے اصول اورفلسفے میں یقین رکھا۔
‘بھارت کی بحری ہمسائیگی :نریندرمودی کی حکمت عملی اورپہل قدمی ’ کے موضوع پر تصنیف کردہ کتاب کا اجرأ کرنے بعد، جسے ماہرتعلیم اور کیرالاکی مرکزی یونیورسٹی کے چانسلر پروفیسر ایس وی شیشہ گری راو ٔ نے تصنیف کیاہے ، حیدرآباد میں حاضرین سے خطاب کرتے ہوئے نائب صدرجمہوریہ ہند نے کہاکہ یہ کتاب بھارت کی بحر ی ہمسائیگی کی اہمیت کو کثیر زاویئے سے نمایاں کرنے والی ہے اوراس کی اہمیت کا احساس کراتی ہے ،خصوصاقومی سلامتی اور اقتصادی نمو پرگفتگوکرتی ہے ۔
انھوں نے کہاکہ اس کتاب میں حکومت ہند کے مختلف اقدامات پراحاطہ کیاگیاہے اوربھارت کے بحری مفادات کے تحفظ کے لئے طویل المدت منصوبوں اور نظریات کو اجاگرکرنے کے ساتھ ساتھ سلامتی استحکام اور خطے کو درپیش خطرات کے پس منظرمیں سلامتی کے پہلوکو بطورخاص پیش کیاگیاہے ۔
نائب صدرجمہوریہ ہند نے وزیراعظم ،جناب نریندرمودی کی قیادت میں مطلع عالم پر بھارت کو مفادات کو فروغ دینے اور سیاسی تدبر کو موثرطریقے سے بروئے کارلانے کے لئے حکومت کی کوششوں کی تعریف کی ۔ انھوں نے کہاکہ تاریخ ہمیں بتاتی ہے کہ بھارت کسی زمانے میں بحرہند کے خطے میں بالادستی والا ملک تھا ۔ جناب نائیڈو نے خیال ظاہرکیاکہ اب وقت آگیاہے کہ بھارت ازسرنواپنا تابناک ماضی پھرسے حاصل کرے اور مطلع عالم پراپنے کردارکے ذریعہ اپنے وجود کا احساس کرائے ۔
بھارت کو اب اصلاحات، اقتصادی نمواور ترقی کے لئے دنیا بھرمیں جانابھی جارہاہے اوراس کا احترام بھی کیاجارہاہے ۔ انھوں نے کہاکہ بھارت اب اقوام متحدہ کی سلامتی کونسل میں اب مستقل رکنیت حاصل کرنے میں بھی حمایت حاصل کررہاہے ۔
انھوں نے کہاکہ بھارت کی جانب سے شروع کئے گئے بین الاقوامی شمسی اتحادجیسے اقدام کے نتیجے میں 121ممالک یکجاہوکرآگے آئے ہیں اور نامیاتی ایندھن پرمبنی انحصار کو کم کرنے کے لئے شمسی توانائی کو بروئے کارلانے کے لئے کام کررہے ہیں اورہمہ گیرترقیات کو فروغ دینے کے لئے کوشاں ہیں ۔ انھوں نے کہاکہ اقوام متحدہ کی جنرل اسمبلی یعنی یواین جی اے نے 21جون کو بین الاقوامی یوم یوگ قراردیاہے جو بھارت اوربذات خود فن یوگ کے لئے بڑے وقارکی بات ہے ۔
جناب نائیڈونے نوجوان نسل سے کہاکہ وہ پروفیسرشیشہ گری راو کے ذریعہ تصنیف کردہ کتاب کا مطالعہ کرے اور بحری سلامتی کی اہمیت کو سمجھے ۔ انھوں نے کہاکہ سروے جنا سکھینوبھاونتو کے فلسفے کو سمجھنے کے لئے بھی بحری سلامتی خاصی اہمیت کی حامل ہے ۔
۔۔۔۔۔۔۔۔۔۔۔۔۔۔۔۔
U-406
(Visitor Counter : 30
سٹرک ٹرانسپورٹ اور شاہراہوں کی وزارت
زیادہ نقل وحمل والےعلاقوںمیں موٹر گاڑیوں کی آمدورفت پر لگائے جانے والے محصول
سڑک ،ٹرانسپورٹ اور شاہراہوں کے مرکزی وزیر جناب نتن گڈکری نے آج لوک سبھا میں ایک تحریری جواب میں بتایا کہ شہری نقل وحمل ، شہری ترقی کے لئے لازم وملزوم ہےاوریہ ایک ریاستی موضوع ہے لہٰذا بھیڑ بھاڑ والے علاقوںمیں موٹر گاڑیوں پر لگائے جانے والے محصولات ، جن کا مقصد ٹریفک کی بھیڑ بھاڑ اور ازحد کثافت کی روک تھام سمیت شہری ترقی کو یقینی بنانا ہے۔ ایسے تمام امور اور ان سے متعلق فیصلے متعلقہ شہروں /ریاستوں اور مرکز کے زیر انتظام علاقو ں کے ذریعہ لئے جاتے ہیں۔ مکانات اور شہری امور کی وزارت نے ، جو شہری نقل وحمل کے معاملے کے لئے ا ہم مرکزی لائن کی وزارت ہے ۔اپنی پالیسی اور دیگر مختلف رہنما فریم ورک نوٹی فائی کیا ہے تاکہ وزارت کی جانب سے جاری کئے گئے مختلف رہنما دستاویز کو بہترین استعمال کے ذریعہ شہری ٹرانسپورٹ کے علاقے میں سوچ کے نفاذ ،ڈیزائن اور بہتر منصوبہ بندی کے لئے اصولوں اور حکمت عملی کی نشاندہی کے واسطے شہروں / یو ایل بی / مرکز کے زیر انتظام علاقوں کی مدد کی جاسکے ۔
حکومت نے ملک میں فضائی آلودگی کی سطح کو کم کرنے کے لئے ایک قومی سطح کی حکمت عملی کے طورپر صاف ہوا کا قومی پروگرام این سی اے پی شروع کیا ہے۔ایسے 132 شہروں میں جہاں ہوا کی آلودگی کی روک تھام کے لئے کو ئی منصوبہ نافذ نہیں کیا گیا تھا اور ایک لاکھ سے زیادہ آبادی والے شہروں میں شہر کو فضائی آلودگی سے پاک کرنے کے مخصوص منصوبے تیار کئے گئے ہیں اور ان شہروں میں یہ منصوبے نافذکئے گئے ہیں۔ان ایکشن پلان میں گاڑی کے اخراج کو کم کرکے، ٹریفک کی بھیڑ وبھاڑ کو کم کرکے ٹریفک کے مناسب بندوبست کے نظام کے ذریعہ ،سڑک کی دھول کم کرکے، بایو ماس /فصل ، کو ڑا کرکٹ / میونسپل ٹھوس کچرے ،تعمیراتی سرگرمیوں اورصنعتی اخراج کے ذریعہ فضائی آلودگی کو کم کرنے کے لئے شہر کے لئے مخصوص ،قلیل ،درمیانی اور طویل مدتی کارروائی پر توجہ دی گئی ہے۔شہر کے لئے مخصوص فضائی ایکشن پلان
https://cpcb.nic.in/approved-city-action-plans. پر دستیاب ہے۔
بھارت مالا پریوجنا کے حصے کے طورپر191 بھیڑ بھاڑ والے پوائنٹس کی رنگ روڈ ، بائی پاس ، لین ، سیپریٹر اور گرین الائنمنٹ جیسے مختلف ناکوں پر نشاندہی کی گئی ہے۔
وزارت آیوش
مرکزی کابینہ نے انڈین سسٹم آف میڈیسن بل 2019 کے لئے قومی کمیشن نے سرکاری ترمیمات کی تجویز کی منظوری دے دی ہے
نئی دہلی،29؍جنوری،مرکزی کابینہ نے ، جس کی صدارت وزیراعظم جناب نریندر مودی نے کی، انڈین سسٹم آف میڈیسن بل – 2019  کے لئے قومی کمیشن نے سرکاری ترمیمات کی تجویز کی منظوری دے دی ہے۔ یہ بل اس وقت راجیہ سبھا میں التوا میں پڑا ہوا ہے۔
مجوزہ ترمیمات کے ذریعے انڈین سسٹم آف میڈیسن کے تعلق سے تعلیم کے شعبے میں ضابطوں سے متعلق ضروری اصلاحات کو یقینی بنایا جاسکے گا۔ مجوزہ ضابطے کے ڈھانچے سے عوام کے مفادات کے تحفظ کے لئے شفافیت اور جواب دہی کو یقینی بنایا جائے گا۔ کمیشن کے ذریعے ملک کے تمام حصوں میں کفایتی صحت خدمات کی فراہمی کو فروغ حاصل ہوگا۔
یہ کمیشن اس طرح بنایا گیا ہے کہ انڈین سسٹم آف میڈیسن سے متعلق تعلیمی اداروں کے تعلیمی معیارات ، جانچ پڑتال ، جائزے کے الحاق کومعقول بنایا جاسکے۔ این سی آئی ایم کے قیام کا اصل مقصد معیاری طبی افراد کی مناسب دستیابی کو یقینی بناکر اور انڈین سسٹم آف میڈیسن میں طبی خدمات کے تمام پہلوؤں میں اعلیٰ اخلاقی معیارات کو فروغ دینا ہے۔
۔۔۔۔۔۔۔۔۔۔۔۔۔۔۔۔۔۔
U-404
(Visitor Counter : 57
جل شکتی وزارت
جل شکتی کے وزیر جناب گجیندر سنگھ شیخاوت نے دینا پور اور رمانا میں نمامی گنگے ایس ٹی پی پروجیکٹوں کا معائنہ کیا
وزیر موصوف نے تیرتے ہوئے گنگا میوزیم ‘گنگا تارینی’ اور گنگا میں چلتے پھرتے بسر اوقات مرکز ‘جلج’ کا بھی دورہ کیا
نئی دہلی،18جون2019؍جل شکتی کے مرکزی وزیر جناب گجیندر سنگھ شیخاوت نے آج شہر کے اپنے دورے کے دوران وارانسی میں رواں نمامی گنگے پروجیکٹوں کا جائزہ لیا۔ انہوں نے 140 ملین لیٹرس ڈے دینا پور سیویج ٹریٹمنٹ پلانٹ کا پانی کے داخل ہونے کی جگہ سے لے کر ورونا میں اس کے گرنے کے مقام تک کا معائنہ کیا۔نیشنل مشن فار کلین گنگا کے ڈائریکٹر جنرل جناب راجیو رنجن مشرا ان کے ساتھ تھے۔
مرکزی وزیر جناب شیخاوت نے دینا پور ایس ٹی پی کے اہلکاروں کو میعادی کیمیاوی جانچ کی ہدایت دی، تاکہ اس بات کو یقینی بنایاجاسکے کہ سیویج میں کوئی صنعت یا دیگر قسم کا زہریلا اخراج نہ ہو۔نمامی گنگے پروگرام کے تحت وارانسی میں حال ہی میں دینا پور اور گوئٹھا میں دو ایس ٹی پی  کی تکمیل ہوئی ہے، جس میں سے دینا پور ایس ٹی پی کا افتتاح گزشتہ برس کے اواخر یعنی نونمبر 2018ء میں وزیر اعظم جناب نریندر مودی کیا تھا۔
مزید برآں رمانا میں 50 ایم ایل ڈی کی صلاحیت والے ایس ٹی پی کی تعمیر کی جارہی ہے، جس سے شہر کی موجودہ سیویج ٹریٹمنٹ کی صلاحیت میں اضافہ ہوگا اور یہ بڑھ کر 412ایم ایل ڈی ہوجائے گی، جو کہ 2035ء تک کی سیویج ٹریٹمنٹ کی ضرورت کی تکمیل اوروارانسی میں گنگا کے داخل ہونے کی جگہ سے اَن ٹریٹیڈ سیویج کو روکنے کے لئے کافی ہوگا۔
جناب شیخاوت نے وارانسی کی 84 گھاٹ کا بھی کشتی کے ذریعے معائنہ کیا،جس میں خصوصی توجہ 26 گھاٹوں پر رہی، جہاں نمامی گنگے پروگرام کے تحت مرمت ؍جدید کاری سے متعلق پروجیکٹوں پر کام شروع کیا گیا ہے۔انہوں نے 84 گھاٹوں کی برابر صفائی سے متعلق پروجیکٹ اور دریا کی سطح کی صفائی سے متعلق پروجیکٹوں کا بھی جائزہ لیا۔ یہ دونوں پروجیکٹ نمامی گنگے پروگرام کے تحت شروع کئے گئے ہیں، تاکہ دریا کے اندر اور اس کے آس پاس صفائی ستھرائی یقینی بنایا جاسکے۔
گھاٹوں کے معائنے کے علاوہ انہوں نے گھاٹ پمپنگ اسٹیشنوں اور نالوں کی ٹیپنگ کا بھی معائنہ کیا۔ 23 نالوں میں سے 20 نالوں کی ٹیپنگ کا کام ہوچکا ہے۔باقی تین نالوں جس میں اسّی نالہ بھی شامل ہے، کی ٹیپنگ کا کام رمانا ایس ٹی پی پروجیکٹ کے تحت انجام دیا جارہا ہے، جس کی تکمیل اس سال ہوجائے گی۔
وزیر موصوف نے ایک ہاؤس بوٹ پر بنائے گئے تیرتے ہوئے میوزیم ‘گنگا تارینی’ کا بھی دورہ کیا۔ اس میوزیم میں گنگا اور اس کے حیاتیاتی تنوع سے متعلق ایک فلم کی نمائش کا نظم کیا گیا ہے۔اس ندی کے سماجی ، ثقافتی، تاریخی اور اقتصادی پہلوؤں سمیت مختلف جہتوں سے لوگوں کو واقف کرانے کے لئے اپنی نوعیت کا پہلا اقدام ہے۔گنگا تارینی کو این ایم سی جی کے اشتراک سے وائلڈ لائف انسٹی ٹیوٹ آف انڈیا نے تیار کیا ہے۔
جناب شیخاوت نے ‘جلج’ کا بھی دورہ کیا۔یہ ایک ایسی کشتی ہے، جو وارانسی اور قریبی گاوؤں کے گھاٹوں کے درمیان چکر لگاتی ہے، جس میں گنگا پرہریوں اور مقامی گاوؤں والوں کے ذریعے تیار مصنوعات کی نمائش اور فروخت کا کام کرتی ہے۔اس کا مقصد گنگا کے کنارے رہ رہے لوگوں کے لئے بسر اوقات کے مواقع کو بہتربنانا ہے۔تربیت یافتہ گنگا پرہری مقامی لوگوں اور سیاحوں کو گنگا ندی، حیاتیاتی تنوع اور صفائی ستھرائی کے بارے میں بھی تعلیم دیتے ہیں۔
م ن۔م م۔ن ع
U: 5012
(Visitor Counter : 68
ریلوے کی وزارت
چنئی کی انٹیگرل کوچ فیکٹری بین الاقوامی ریل کوچ نمائش کی میز بانی کرے گی
نئیدہلی،16مئی ۔تامل ناڈو کے شہر چنئی کے آئی سی ایف پریڈ گراؤنڈ میں پہلی بار ایک بین الاقوامی ریل کو چ نمائش  کا اہتمام کیا جائے گا۔ 17سے 19 مئی 2018 تک جاری رہنے والی اس بین الاقوامی ریل کوچ نمائش  میں ریل کوچ اور گاڑیوں کے سیٹس پر توجہ مرکوز کی جائے گی۔اس نمائش میں ریل کاریں اور کوچ بنانے والے متعدد ماہر ادارے میک ان انڈیا کے لئے متحدہ طور سے کام کرنے کی فضا ہموار کریں گے ۔
اس بین الاقوامی ریل کوچ نمائش کا اہتمام آئی سی ایف کے نام سے مشہور ریلوے کی وزارت کی انٹیگرل کوچ فیکٹری کے ذریعہ کنفیڈریشن آف انڈین انڈسٹریز  اور ریلوے کی وزارت کے ایک پبلک سیکٹر ادارے آر آئی ٹی اے ایس کے اشتراک سے کیا جارہا ہے۔ اس بین الاقوامی نمائش میں درج ذیل سازوسامان نمائش کے لئے پیش کیا جائے گا۔
- خصوصی ریل کوچ اور ٹرین سیٹ۔
- دس سے زائد ملکوں کے 100 سے زائد نمائش کاروں کا تیار کردہ سامان ۔
- ریل کوچ اور ٹرین سیٹ جیسے موضوعات ِ خصوصی پر کانفرنسوں / سمینار کا انعقاد ۔
- ریل کوچ اور ٹرین سیٹ تیار کرنے والے سرکردہ اداروں کے برانڈیڈ سامان کی نمائش ، جس میں جدت طرازی اوار مستقبل کی ٹکنالوجی پر توجہ مرکوز ہوگی۔
- فیصلہ سازوں اور آئی سی ایف اور ہندوستانی ریلوے کے دیگر پیداواری یونٹوں کے سینئیر افسران کے مذاکرات کے لئے خصوصی پلیٹ فارم ۔
- 160 کلومیٹر فی گھنٹے چلنے والی ریلوں کے ٹرین سیٹ کے رولنگ اسٹاک کے نمونے ۔
- مسافرو ں کے لئے داخلی سہولیات اور خدمات اور آرام سمیت رولنگ اسٹاک کے ڈیزائن کی نمائش ۔
- ا سٹین لیس اسٹیل ، الیومنیم کارباڈی اوردیگر عناصر سے ٹرین کوچ کی تیاری میں شامل نئی ٹکنالوجی سمیت رونگ اسٹاک کا فروغ ۔
- تیز رفتار ریلوں کا فروغ اور ہندوستانی ریلوے کے دستیاب متبادل ۔
17 مئی 2018 کو اس بین الاقوامی ریل کوچ نمائش کا افتتاح صبح دس بجے ہوگا ۔ یہ نمائش 17، 18 اور 19 مئی 2018 کو دس بجے صبح سے 6 بجے شام تک شائقین کے لئے کھلی رہے گی۔اس نمائش کی افتتاحی تقریب میں تامل ناڈو کے عزت مآب گورنر ،ریلوے کے وزیر مملکت ، تامل ناڈو کے وزیر صنعت ،ریلوے بورڈ کے چیئر مین ،ریلوے بورڈ کے ممبران ، جنرل منیجر ز اور ہندوستانی ریلوے کی تمام شاخوں کے سربراہ شرکت کریں گے ۔
یہ نمائش ریلوں کے شائقین ، ریلوے سپلائرز ، نمونہ سازوں ، ڈیولپرس اورعوام الناس کے لئے خصوصی دلچسپی کا مرکز ثابت ہوگی۔ عوام الناس کے لئے یہ نمائش 17 اور 18 مئی 2018 کو تین بجے سہ پہر سے 6 بجے شام تک کھلی رہے گی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-2588
(Visitor Counter : 34
سماجی انصاف اور تفویض اختیارات کی وزارت
نیشنل کمیشن فار صفائی کرمچاری کو قانونی باڈی میں بدلنے کی کوئی تجویز نہیں ہے
نیشنل کمیشن فار صفائی کرمچاری ایکٹ 1993 کے مطابق ‘‘صفائی کرمچاری’’ کی تشریح یہ ہے کہ صفائی کرمچاری ایک ایسا شخص ہے، جسے فضلہ ڈھونے یا کسی بھی صفائی کے کام میں لگایا گیا ہے یا ملازم رکھا گیا ہے۔ یہ ایکٹ 2004 میں کالعدم ہو گیا اور صفائی کرمچاریوں کی سرگرمیوں اور ان کے درجے میں قابل ذکر تبدیلی آئی ہے۔
آرٹیکل آف ایسوسی ایشن آف نیشنل صفائی کرمچاری فائنانس اینڈ ڈیولپمنٹ کارپوریشن کے مطابق صفائی کرمچاری کی تعریف اور تشریح یہ ہے کہ صفائی کرمچاری ایک ایسا شخص بشمول اس کے منحصرین کے، جسے کسی صفائی کے کام میں لگایا گیا ہو یا ملازمت دی گئی ہو اور ان کاموں میں کوڑا اٹھانا تو شامل ہے، لیکن گھریلو کام کاج اور فضلہ ڈھونا ان میں شامل نہیں ہے۔
نیشنل کمیشن فار صفائی کرمچاری کے مطابق صفائی کرمچاری کی تشریح ابھی نہیں کی گئی ہے۔ صفائی ستھرائی ریاست کا معاملہ ہے اور اس بارے میں مرکز کا کوئی ڈاٹا نہیں رکھا جاتا ہے۔
کمیشن صفائی کرمچاریوں پر اپنی سالانہ رپورٹ پیش کرتا ہے اور ریاستوں اور مرکزی حکومت کو صفائی کرمچاریوں کی حالت بہتر بنانے کے بارے میں سفارشات پیش کرتا ہے۔
کمیشن کو قانونی ادارے میں بدلنے کی کوئی تجویز زیر غور نہیں ہے۔
یہ اطلاع سماجی انصاف اور تفویض اختیارات کے وزیر مملکت جناب رام داس اٹھاؤلے نے آج راجیہ سبھا میں ایک تحریری جواب میں دی۔
وزیراعظم کا دفتر
وزیراعظم نے لوگوں کو رمضان المبارک کے آغاز کی مبارکباد دی ہے
وزیراعظم جناب نریندرمودی نے رمضان المبارک کے آغاز کے موقع پر لوگوں کو اپنی مبارکباد پیش کی ہے ۔
ایک ٹوئیٹ میں وزیراعظم نے کہا :
‘‘رمضان المبارک کے آغاز کے موقع پر نیک خواہشات ۔’’
مکانات اور شہری غریبی کے خاتمے کی وزارت
اربن ریجنل ڈیولپمنٹ پلانس فارمولیشن اینڈ امپلی مینٹیشن گائڈ لائنس 2014 میں ہمارے شہروں میں ہر ایک شخص کے لئے دس سے بارہ مربع میٹر کھلی جگہ کی سفارش کی گئی ہے
مکانات اور شہری امور کی وزارت شہریو ں کے لئے قابل رسائی اور محفوظ جگہ کو بہتر بنانے کے لئے اپنی مختلف اسکیموں کے ذریعہ ریاستوں اور مرکز کے زیر انتظام علاقوں کی کوششوں کی حمایت کرتا ہے
مکانات اور شہری امور کے وزیر مملکت جناب کوشل کشور نے آج راجیہ سبھا میں ایک تحریری جواب میں بتایا کہ اربن ریجنل ڈیولپمنٹ پلانس فارمولیشن اینڈ امپلی مینٹیشن گائڈ لائنس 2014 میں ہمارے شہروں میں ہر ایک شخص کے لئے دس سے بارہ مربع میٹر کھلی جگہ کی سفارش کی گئی ہے۔توقع ہے کہ ریاست / مرکز کے زیر انتظا م علاقوں کی شہری ترقی کی اتھارٹیز / شہری ،بلدیاتی ادارے موجودہ مقامی حالات کے مطابق یو آر ڈی پی ایف آئی گائڈ لائنس کو اپنائیں۔ ماسٹر پلانس تیار کرنے یا اس پر نظر ثانی کرتے ہوئے شہر، یو آر ڈی پی ایف آئی گائڈ لائنس کی بنیاد پرضابطوں کا ذکرکرسکتے ہیں۔
مکانات اور شہری امور کی وزارت  نے تمام ریاستوں اور مرکز کے زیر انتظام علاقوں کے لئے اربن گرین گائڈ لائنس 2014 سرکولیٹ کی ہیں۔ یہ اس لئے سرکولیٹ کی گئی ہیں تاکہ انہیں اپنا یا جاسکے ۔اس کے علاوہ ایم او ایچ یو اے شہریوں کے لئے قابل رسائی اور محفوظ جگہ کو بہتر بنانے کے لئے اپنی مختلف اسکیموں کے ذریعہ ریاستوں او ر مرکز کے زیر انتظام علاقوں کی کوششوں کی حمایت کرتا ہے۔ اٹل مشن فار ریجوونیشن اور اربن ٹرانسفارمیشن  کے تحت آلودگی سے پاک مقامات اور پارکس کافروغ ایک قابل قبول حصہ ہے۔ اب تک 2058 پارکس / گرین مقامات تیارکئے گئے ہیں اور اس کے تحت تقریباََ 4061 ایکڑ کا احاطہ اراضی کا احاطہ کیا گیا ہے۔
اس کےعلاوہ اے ایم آر یوٹی 2.0 یکم اکتوبر 2021 کو شروع کی گئی ہے ۔اس کے تحت پانی میں اضافے کے لئے آبی ذخائر کے احیاءنو اور آلودگی سے پاک مقامات  کی ترقی اور سہولیاتی قدر بڑھانا قابل قبول حصہ ہے۔
سماجی انصاف اور تفویض اختیارات کی وزارت
’دیویا کلا میلہ2022‘، سوامی وویکانند روڈ، نزد نیتا جی سبھاش چندر بوس مجسمہ ، انڈیا گیٹ، نئی دہلی پر مورخہ 02 سے 07 دسمبر 2022 تک منعقد کیا جا رہا ہے
تقریباً 22 ریاستوں/ مرکز کے زیر انتظام علاقوں کے لگ بھگ 200 دیویانگ کاریگر/ فنکار اور کاروباری اپنی مصنوعات اور ہنر کی نمائش کریں گے
سماجی انصاف اورتفویض اختیار کے مرکزی وزیرڈاکٹر وریندر کمار، 02دسمبر 2022 کو شام 04 بجے اس تقریب کا افتتاح کریں گے
محکمہ، ملک بھر کے دیویانگ کاروباریوں/ کاریگروں کی مصنوعات اور دستکاری کی نمائش کرنےکے لیے ایک منفرد تقریب کا انعقاد کر رہا ہے،’دیویا کلا میلہ‘ 02 سے 07 دسمبر، 2022 تک، سوامی وویکانند روڈ، نزدنیتا جی سبھاش چندر بوس مجسمہ ، انڈیا گیٹ نئی دہلی پر منعقد کیا جائے گا۔یہ تقریب زائرین کے لیے ایک دلکش تجربہ پیش کرے گی کیونکہ جموں و کشمیر، شمال مشرقی ریاستوں سمیت ملک کے مختلف حصوں سے متحرک مصنوعات، دستکاری، ہینڈ لوم، کڑھائی کے کام اور ڈبہ بند خوراک وغیرہ کو ایک ساتھ دیکھا جائے گا۔
تقریباً 22 ریاستوں/ مرکز کے زیر انتظام علاقوں کےلگ بھگ 200 دیویانگ کاریگر/ فنکار اور صنعت کار اپنی مصنوعات اور ہنر کی نمائش کریں گے۔ ان میں مندرجہ ذیل وسیع زمروں کی مصنوعات ہوں گی: گھر کی سجاوٹ اور طرز زندگی، کپڑے، اسٹیشنری اور ماحول دوست مصنوعات، پیک شدہ خوراک اور نامیاتی مصنوعات، کھلونے اور تحائف، ذاتی لوازمات - زیورات، کلچ بیگ۔ یہ سب کے لیے 'ووکل فار لوکل'اپنانے کاایک موقع ہوگا اوراس میں دیویانگ کاریگروں کی طرف سے اضافی عزم کے ساتھ تیار کردہ مصنوعات کو دیکھا/خریدا جا سکتا ہے۔
چھ روزہ 'دیویا کلا میلہ' صبح 11 بجے سے رات 8.00 بجے جاری رہے گا اور اس میں دیویانگ فنکاروں اور معروف پیشہ ور افراد کی پرفارمنس سمیت ثقافتی سرگرمیوں کے ایک سلسلے کا مشاہدہ کیا جا سکے گا۔ تقریب میں زائرین ملک کے مختلف علاقوں سے اپنے پسندیدہ کھانوں سے بھی لطف اندوز ہو سکتے ہیں۔
تقریب کا افتتاح 02 دسمبر 2022 کو شام 04 بجے یعنی کل ہونا ہے۔ سماجی انصاف اور تفویض اختیارات کےمرکزی وزیر ڈاکٹر وریندر کماراس تقریب کا افتتاح کریں گے۔ اس موقع پر سماجی انصاف اور بااختیار بنانے کے وزیر مملکت جناب رام داس اٹھاولےاور محترمہ پرتیما بھومک بھی شرکت کریں گی۔
محکمہ کے پاس اس تصور کو فروغ دینے کے لیے شاندار منصوبے ہیں، جس کے ایک حصے کے طور پر ہر سال ’دیویا کلا میلہ‘ کا انعقاد کیا جائے گا اور یہ صرف دہلی تک محدود نہیں رہے گا، بلکہ پورے ملک میں منعقدہوگا۔
وزارت خزانہ
سی بی ڈی ٹی نے پانچویں سالانہ اے پی اے رپورٹ جاری کی
سی بی ڈی ٹی نے مالی سال 2022-23میں 95اے پی اے پر دستخط کیے، جو اے پی اے پروگرام کے آغاز کے بعد سے کسی بھی مالی سال میں سب سے زیادہ ہے
سی بی ڈی ٹی نے مالی سال 2022-23میں کسی بھی مالی سال میں سب سے زیادہ 32 دو طرفہ ایڈوانس پرائسنگ معاہدوں  پر دستخط کیے
سی بی ڈی ٹی کا ایڈوانس پرائسنگ ایگریمنٹ  پروگرام بھارت میں سرمایہ کار دوست اور غیر معاند ٹیکس نظام کو فروغ دینے کے لیے اس کے اہم اقدامات میں سے ایک ہے۔ اپنے آغاز سے ہی بھارتی اے پی اے پروگرام نے کاروبار میں آسانی کو فروغ دینے کے حکومت ہند کے مشن میں اہم کردار ادا کیا ہے۔
سینٹرل بورڈ آف ڈائریکٹ ٹیکس  نے حال ہی میں چوتھی اور پانچویں سالانہ اے پی اے رپورٹ جاری کی ہے۔ رپورٹ میں اے پی اے پروگرام سے متعلق اہم اعداد و شمار اور اعداد و شمار پیش کیے گئے ہیں۔ ان میں درخواست دہندگان کی علاقائی تقسیم، لین دین کی نوعیت، ٹرانسفر پرائسنگ کے طریقہ کار وغیرہ شامل ہیں۔
پانچویں رپورٹ میں 31 مارچ 2023 تک داخل شدہ درخواستوں کی موجودہ صورتحال شامل ہے۔ اعداد و شمار مالی سال 2022-23 تک اپ ڈیٹ کیے گئے ہیں۔ رپورٹ میں مالی سال 2022-23 میں اے پی اے پروگرام کی مختلف کامیابیوں پر روشنی ڈالی گئی ہے۔ مالی سال 2022-23 میں سی بی ڈی ٹی نے اے پی اے پروگرام کے آغاز کے بعد سے کسی بھی مالی سال میں اب تک کے سب سے زیادہ اے پی اے دستخط درج کیے ہیں، جن میں کل 95 اے پی اے پر دستخط کیے گئے۔
سی بی ڈی ٹی نے مالی سال 2022-23میں 32دو طرفہ ایڈوانس پرائسنگ معاہدوں  پر بھی دستخط کیے جو اب تک کسی بھی مالی سال میں بی اے پی اے کی سب سے زیادہ تعداد ہے۔ یہ اعداد و شمار کسی بھی مالی سال میں 13 بی اے پی اے کے پچھلے معاہدوں کے ریکارڈ سے دوگنا سے زیادہ ہے۔ رپورٹ میں ان درخواستوں کی ملک وار تقسیم کی بھی تفصیل دی گئی ہے۔ بی اے پی اے پر بھارت کے معاہدے کے شراکت داروں یعنی فن لینڈ ، برطانیہ ، امریکہ ، ڈنمارک ، سنگاپور اور جاپان کے ساتھ باہمی معاہدوں کے نتیجے میں دستخط کیے گئے تھے ، جو معاہدے کے مختلف شراکت داروں کے ساتھ بھارت کے تعلقات کی پختگی کو ظاہر کرتے ہیں۔
24مارچ 2023 کو کل 21 اے پی اے کے دستخط کے ساتھ پروگرام کی تاریخ میں ایک دن میں دستخط کرنے کی سب سے بڑی تعداد کا ریکارڈ بھی قائم کیا گیا تھا۔ مزید برآں، 400 ویں یکطرفہ ایڈوانس پرائسنگ ایگریمنٹ  اور ویں اے پی اے نے بھی اس سال میں سنگ میل حاصل کیا۔ یہ رپورٹ یہاں دستیاب ہے:
https://incometaxindia.gov.in/Lists/Latest%20News/Attachments/601/APA-Report-Final-2023.pdf.
سی بی ڈی ٹی اے پی اے پروگرام کو مزید مستحکم کرنے کے لیے پرعزم ہے۔
وزیراعظم کا دفتر
وزیر اعظم نے سکم کے وزیر اعلیٰ سے بات چیت کی
سکم کے کچھ حصوں میں قدرتی آفت کے نتیجے میں پیدا ہونے والی صورتحال کا جائزہ لیا
وزیر اعظم جناب نریندر مودی نے سکم کے وزیر اعلیٰ پریم سنگھ تمانگ سے بات چیت کی اور سکم کے کچھ حصوں میں قدرتی آفات کے نتیجے میں پیدا ہونے والی صورتحال کا جائزہ لیا۔ انہوں نے اس صورتحال میں ہر ممکن مدد کی یقین دہانی بھی کرائی۔
جناب مودی نے تمام متاثرہ افراد کی سلامتی اور بھلائی کے لیے پرارتھنا بھی کی۔
وزیر اعظم نے ایکس پر پوسٹ کیا؛
‘‘سکم کے وزیر اعلی جناب @پی ایس تمانگ گولے سے بات چیت کی اور ریاست کے کچھ حصوں میں قدرتی آفات کے نتیجے میں پیدا ہونے والی صورتحال کا جائزہ لیا۔ اس چیلنج سے نمٹنے کے لیے ہر ممکن مدد کا بھی یقین دلایا۔ میں ان تمام متاثرین کی سلامتی اور بھلائی کے لیے پرارتھنا کرتا ہوں۔’’
۔۔۔۔۔۔۔۔۔۔۔
ش ح۔ا گ۔ن ا۔
U- 10356
(
سٹرک ٹرانسپورٹ اور شاہراہوں کی وزارت
سڑکوں کے کنارے سہولیات کو فروغ دینے کی خاطر این ایچ اے آئی / این ایچ ایل ایم ایل ، این ایچ آئی ڈی سی ایل اور وزارت سیاحت کے درمیان مفاہمت نامے پر دستخط
سڑک ٹرانسپورٹ اور شاہراہوں کے مرکزی وزیر جناب نتن گڈکری نے مرکزی وزیر جناب جی کشن ریڈی اور مرکزی وزیر مملکت جناب شری پد نائک کے ہمراہ سڑک ٹرانسپورٹ اور شاہراہوں کی وزارت کے این ایچ اے آئی / این ایچ ایل ایم ایل ، این ایچ آئی ڈی سی ایل اور وزارت سیاحت کے درمیان مفاہمت نامے پر دستخط کی تقریب کا مشاہدہ کیا ۔
یہ ایک اہم مفاہمت نامہ ہے ، جو سیاحتی مقامات پر ویو پوائنٹس اور سڑکوں کے کنارے سہولیات  تیار کرنے کے لئے سیاحت کی وزارت اور انڈین ٹورزم ڈیولپمنٹ کارپوریشن  کی مہارت حاصل کرنے میں سہولت فراہم کرے گا ۔
اس سے نیشنل ہائی وے لاجسٹکس مینجمنٹ لمیٹڈ  کوتمام شمال مشرقی ریاستوں میں سیاحتی مقامات پر عالمی درجے کے ڈبلیو ایس اے تیار کرنے میں مدد ملے گی ۔ اس موقع پر سینیئر سرکاری عہدیدار بھی موجود تھے ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 3147
(Visitor Counter : 84
وزارت سیاحت
سیاحت کی وزارت نے سودیش درشن اسکیم کے تحت فروغ دیئے جانے والے 15 موضوعاتی سرکٹوں میں سے ایک کی دیہی سرکٹ کی شکل میں
پہچان کی ہے: جناب پرہلاد سنگھ پٹیل
نئی دلی، 9؍مارچ، سیاحت کی وزارت نے موضوع پر مبنی سیاحتی سرکٹوں میں مربوط ڈھانچہ جاتی فروغ کے لئےسودیش درشن اسکیم شروع کی ہے۔دیہی علاقوں میں سیاحت کے لا محدود امکانات کو پیش نظر رکھتے ہوئے سیاحت کی وزارت نے سودیش درشن اسکیم کے تحت فروغ دیئے جانے والے 15 موضوعاتی سرکٹوں میں سے ایک کی شکل میں دیہی سرکٹ کی نشاندہی کی ہے۔
دیہی ترقیات کی وزارت ایس پی ایم آر ایم کے تحت ہر ریاست میں غیر قبائلی کلسٹروں کے انتخاب کے لئے ذیلی اضلاع کی ایک فہرست سیاحت کی وزارت کو دستیاب کراتی ہے، جس کے بعد سیاحت کی وزارت اس فہرست کی بنیاد پر اِن ذیلی اضلاع میں فروغ دیئے جانے والے ان دیہی علاقوں کی نشاندہی کرتی ہے، جہاں سیاحتی ڈھانچے کو فروغ دیا جانا ہے۔ ان کا انتخاب سیاحت یا پھر زیارتی مقاما ت کی شکل میں ان کی اہمیت کو پیش نظر رکھتے ہوئے کیا جاتا ہے۔
شیاما پرساد مکھرجی رُرُ بن مشن دیہی ترقیات کی وزارت کی جانب سے نافذ کئے گئے ترقیاتی منصوبوں میں سے ایک ہے، جس کا مقصد مقامی سطح پر اقتصادی ترقی کی حوصلہ افزائی کرنے کے ساتھ ہی بنیادی سہولتوں کو بہتر بنا کر ایک منظم رربن کلسٹر تیار کرنا ہے۔ایس پی ایم آر ایم کے تحت منتخب گاؤوں کے گروپ کو اس بنیاد پر ترقی دینے کا تصور کیاگیا ہے، جس میں ان کے دیہی ماحول کی خصوصیات بھی برقرار رہیں ا ور ساتھ ہی شہری علاقوں کی طرح بنیادی سہولتیں بھی دستیاب ہوں اور اس طرح سے وہ رربن ولیج کی شکل لے سکیں۔
ایس پی ایم آر ایم اسکیم کے تحت 28 ریاستوں اور 6 مرکز کے زیر انتظام علاقوں میں 300 رربن کلسٹر ڈیولپ کئے گئے ہیں، جن مختلف موضوعات کی بنیاد پر انہیں فروغ دیا جا رہا ہے ، ان میں سے سیاحت بھی ایک ہے۔ ایس پی ایم آر ایم کے تحت زمرہ بند کئے گئے 21 عوامل میں سیاحت سے متعلق سرگرمیاں ؍ پروجیکٹ بھی شامل ہیں۔ انہیں ان کلسٹروں میں نافذ کیا جا رہا ہے، جہاں سیاحت کے وسیع امکانات ہیں۔ ایس پی ایم آر ایم اسکیم کے تحت 30 ریاستوں اورمرکز کے زیرانتظام علاقوں میں 105 ایسے کلسٹروں کی نشاندہی کی گئی ہے، جہاں سیاحت سے متعلق ترقیاتی سرگرمیاں مجوزہ ہیں۔
ملک میں دیہی سیاحت کو فروغ دینے کے لئے سیاحت کی وزارت گھریلو اور بین الاقوامی بازاروں میں کئی طرح کی تشہیری سرگرمیاں چلا رہی ہے۔ اس کے تحت ‘انکریڈیبل انڈیا’ برانڈ – لائن کےتحت بڑے پیمانے پر تشہیری اشیا کے ذریعے اپنے سیاحتی مقامات اور سیاحتی مصنوعات کے بارے میں لوگوں تک معلومات پہنچا رہی ہے۔ اس کےلئے وزارت کی ویب سائٹ اور سوشل میڈیا پلیٹ فارموں کا بھی استعمال کیا جا رہا ہے۔
سیاحت و ثقافت کے مرکزی وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب یہ جانکاری دی۔